**NAVODILA ZA DELO V 3. TEDNU (30. 3. 2020 – 3. 4. 2020):**

1. **SLJ – Opravičilo**
2. **MAT – Prikazujem podatke s stolpci/vrsticami, Tortni prikaz**
3. **NIT – Kakšne lastnosti imajo magneti?**
4. **DRU - Domači kraj: Mežica nekoč in danes**

**1. SLJ - OPRAVIČILO**

*To je že naš 3. teden učenja na daljavo. Zato bomo kar začeli…*

V poglavju OPRAVIČILO boš ponovil/a, kako in zakaj se ljudje opravičimo.

Na koncu poglavja se boš znal/a vljudno opravičiti in opravičilo pravilno napisati.

Najprej si natančno poglej slike v **U. str. 76** (91 - prenovljen). Ob slikah mami, očetu, sestri, bratu… pripoveduj, kaj se je zgodilo. Nato svojo pripoved napiši v zvezek in ji dodaj naslov.

Še enkrat si poglej slike in odgovori na vprašanja v **U. str. 77** (92 - prenovljen). Odgovore napiši v zvezek.

**REŠITVE:** <https://www.ucimte.com/?q=interaktivni_ucbenik_prost_dostop/1000138#/stran65>

Nato preberi pisno opravičilo **U. str. 77** (92 - prenovljen) in reši naloge na **strani 78** (93/2- prenovljen)- pravilno trditev napiši v zvezek.

**Prepiši v zvezek:**

**OPRAVIČILO**

(U. str. 76 – 78)

(Prenovljen U. 91 - 93)

Kadar storimo kaj narobe ali ne naredimo česa, kar bi morali, se **OPRAVIČIMO**.

Opravičilo po navadi izrečemo z besedo **OPROSTI.**

Lahko ga izrečemo **ustno** ali pa ga **napišemo**.

**Samostojno delo**

Po svoji zamisli napiši (v zvezek), kaj se je dogajalo naslednjo soboto pri dedku doma.

Upoštevaj recept za pisanje besedila.

***PA ŠE NEKAJ…***

***V tem tednu želiva, da si izbereš eno knjigo, jo prebereš in napišeš kratko obnovo. Seveda pa pri tem ne pozabi na naslov in avtorja knjige. Ko boš napisal, poslikaj in nama pošlji.***

**2. MAT – Prikazujem podatke s stolpci/vrsticami, Tortni prikaz**

**Danes se bomo ogreli malo drugače. Si pripravljen? ☺**

Spodaj zapisane račune prepiši v zvezek in jih reši.

Rešene pošlji na najin mail, da vidiva, kako ti je šlo.

 **PONOVIMO**

**1. Prepiši po dve števili in ju pisno seštej:**

776 in 198 377 in 54 285 in 306 296 in 286 99 in 432

**2. Zapiši števila v stolpec in pisno odštej:**

 955 – 176 740 – 277 609 – 78 532 – 75 1000 – 598

**3. Poišči vsoto in razliko števil 374 in 626.**

**4. Izračunaj:**

 30 · 9 16 4 · 8 97 · 6 89 · 7 197 · 5

 **5. Izračunaj in pazi na vse vmesne korake (postopek računanja).**

 7 ∙ 2 + 496 =

 6 ∙ (79 – 72) =

 (3 + 3) ∙ (10 – 6) =

 7 ∙ 8 + 4 ∙ 7 =

 610 – 8 ∙ 6 – 6 ∙ 9 =

Zdaj , ko si ogret, lahko nadaljuješ z novo snovjo - **PRIKAZUJEM PODATKE S STOLPCI/VRSTICAMI.**

Zbrane podatke lahko prikažemo **S STOLPCI** ALI Z **VRSTICAMI**. Kako?

*Preberi* ***UČENOST JE MODROST -* DZ. str. 145, 146.**

Prikaz z vrsticami se od prikaza s stolpci razlikuje po tem, da so podatki namesto s **stolpci** (navpično) prikazani z **vrsticami** (vodoravno).

Le pogumno se loti reševanja nalog na strani **147, 148, 149 in 150/5 .**

Zagotovo ti je uspelo ☺.

**REŠITVE:** <https://www.ucimte.com/?q=interaktivni_ucbenik/1000043#/prikazujem_podatke_s_stolpci_vrsticami>

Če bo šlo, lahko rešiš še **6.**, **9.** in **10.** nalogo na str. **150 - Brez muje se še čevelj ne obuje.**

**REŠITVE:** <https://www.ucimte.com/?q=interaktivni_ucbenik_prost_dostop/1000043#/152>

Včasih si pri štetju pomagaš s prsti. Pa znaš s pomočjo prstov šteti do 28?

Če te zanima, si na str. 151 poglej **Več velja učena glava kakor kup zlata**. Je težko? ☺

Kaj pa torte? So ti všeč? Pa veš, da imamo tudi **TORTNI PRIKAZ** ali **TORTNI DIAGRAM**?

*Preberi* ***UČENOST JE MODROST -* DZ. str. 153.**

Če si snov dobro prebral, boš lahko rešil naloge na strani **152, 153 in 154.**

Preveri, če ti je uspelo.

**REŠITVE:** <https://www.ucimte.com/?q=interaktivni_ucbenik/1000043#/tortni_prikaz>

**3. NIT – KAKŠNE LASTNOSTI IMAJO MAGNETI?**

***Prejšnji teden si spoznal, da lahko zmesi ločujemo na različne načine. Pri tem lahko uporabljamo tudi magnete.***

***Se še spomniš zakaj?***

***Ja, zato, ker imajo magneti posebno lastnost.***

***Te zanima katera lastnost je to?***

***Mogoče že veš?***

Najprej v zvezek napiši nov naslov: **KAKŠNE LASTNOSTI IMAJO MAGNETI?**

(U. 115 - 118)

Nato reši nalogo Kaj že veš? Odgovore zapiši v zvezek.

Ko si rešil nalogo, prosi atija, mamo ali pa sam pobrskaj in doma poišči kakšen magnet. Če ga nimaš, se lahko preizkusiš v nalogi na spletni strani Učimse.com.

POVEZAVA: <https://ucimse.com/razred4/naloga/razvrscanje-in-lastnosti-snovi/2631>

Reši dejavnost na str. 115, 116. Dejavnost na strani 116 lahko narediš s čisto preprostima magnetoma.

Poskusi tudi z nalogo Razmisli in odgovori.

Sedaj si preberi snov v U. str. 117, 118. Nalogi na strani 118 lahko narediš, lahko pa se o tem samo pogovoriš s starši.

Zdaj pa še zapis v zvezke. Naslov in nekaj rešenih nalog že imaš, tako da samo nadaljuj.

se odbijata

1. **MAGNETI** privlačijo snovi, ki vsebujejo **železo**. Železne snovi lahko namagnetimo tako, da z magnetom večkrat podrgnemo v isti smeri.
2. **MAGNETI** imajo **dva pola** **: severni** (N) in **južni** (S). **Nasprotna pola** se **privlačita**, **enaka** pa **odbijata.**

 se privlačita

  

1. Magnete uporabljamo v **VSAKDANJEM ŽIVLJENJU** v:

- zdravstvu (magnetna resonanca)

- bančništvu (magnetni trakovi na karticah)

- komunali (ločevanje odpadkov)

- prometu (magnetni vlaki)

**4. DRU – DOMAČI KRAJ: MEŽICA NEKOČ IN DANES**

1. **V prilogi si preberi o Mežici, prebrskaj še druge vire (knjige, internet…). V zvezek oblikuj miselna vzorca : MEŽICA NEKOČ in MEŽICA DANES. Zapiši le najpomembnejše podatke.**
2. **V zvezek nariši zastavo in grb Mežice.**
3. **Poišči zanimive fotografije Mežice nekoč in danes in jih shrani ali nalepi.**

**USPEŠNO DELO.**

**O Mežici**

Poleg mesta Mežica, ki predstavlja urbano in upravno središče občine ter premore blizu 3 500 prebivalcev, vključuje občina Mežica še pet manjših podeželskih naselij okoli mesta: Lom (severno od Mežice), Onkraj Meže (vzhodno), Plat (jugovzhodno), Breg (jugozahodno) in Podkraj pri Mežici (severozahodno). Mesto MEŽICA, ki je dobilo mestne pravice leta 1983, leži v srednjem delu Mežiške doline ob sotočju reke Meže in potoka Šumca na nadmorski višini 491 m in je imensko, zemljepisno, alpsko in rudarsko turistično središče Mežiške doline.

**Zgodovina**

Mesto MEŽICA, ki je dobilo mestne pravice leta 1983, leži v srednjem delu Mežiške doline ob sotočju reke Meže in potoka Šumca na nadmorski višini 491 m in je imensko, zemljepisno, alpsko in rudarsko turistično središče Mežiške doline. Prva omemba kraja (Mežica - Mise) sega v leto 1154. V 16. stoletju se Mežica prvič pisno omenja kot rudarsko mesto. Sedemnajsto stoletje Mežici prinese razcvet fužinarstva, v kraju zrastejo številni industrijski obrati za vlivanje rude. Mežica je s fevdalnimi lastniki do leta 1848 spadala v gospostvo Pliberk, s katerim je bila povezana več stoletij. Leta 1869 je bilo popisanih 141 prebivalcev in 27 hiš.

Fužine v Mežici so bile zasnovane leta 1776 in so ena za drugo ugasnile.

Dovoljenje za ustanovitev samostojne fare je izdano leta 1779. Prvotna cerkvica je bila dvakrat povečana. Leta1840 so podrli in naslednje leto na istem mestu zgradili novo cerkveno stavbo - cerkev, katere zavetnik je apostol Jakob starejši.

Turški vpadi na Koroško se očitno tudi Mežice niso izognili. O tem priča legenda o grofu Štalekarju, ki da je, v zahvalo čudežni rešitvi iz obleganega gradu postavil cerkev sv. Lenarta na bližnjem Platu.

Na tegobe in upanja tistih časov, bojnih spopadov s Turki, kmečkih uporov in drugih nadlog, spominja tudi legenda o Kralju Matjažu, ki s svojo vojsko spi v gori Peci in čaka, da bo vstal in odrešil slovensko ljudstvo.

Rudarstvo pa ima v Mežici večstoletno tradicijo, saj nam posamezni zgodovinski drobci sporočajo, da so rudna bogastva pod Peco izkoriščali že v poznem srednjem veku. Dokument iz leta 1665 pa nosi prvo zanesljivo letnico o rudarjenju. Večji obseg in nezadržno rast je doseglo rudarstvo v dolini v 18. in 19. stoletju. Njegov vzpon in napredovanje sta se nadaljevala tudi še v 20. stoletju, četudi je koncentracija svinca v rudi upadala. Ob rudniku se je vedno bolj razvijala tudi predelovalna industrija, katere deli uspešno delujejo še danes. Z rudnikom je bil močno povezan tudi celotni razvoj mesta, rudarji pa so narekovali tudi utrip pestremu kulturnemu življenju.

V več kot treh stoletjih so rudarji odkopali 19 milijonov ton svinčeve in cinkove rude, za kar so morali odkopati preko 1.000 km rovov. Leta 1988 se je pričelo postopno zapiranje rudnika, dokončno pa se je proizvodnja svinčeno-cinkove rude končala leta 1994. Po zaprtju Rudnika svinca in cinka Mežica je v spomin na čase rudarjenja v Zgornji Mežiški dolini ostal Turistični rudnik in muzej, ki je poleg spečega kralja Matjaža v votlini na gori Peci zagotovo največja turistična posebnost Mežice, Mežiške doline, Koroške krajine in tudi Slovenije.

**Gospodarstvo**

Za gospodarstvo v občini Mežica je značilno, da kljub nekaterim strukturnim spremembam še vedno prevladuje usmerjenost k industriji, kar je zaradi prevladujoče gospodarske usmerjenosti območja v preteklosti, ki je temeljila na proizvodnji svinčeve in cinkove rude, tudi razumljivo. Rudarstvo ima v Mežiški dolini večstoletno tradicijo, saj so menda pod Peco izkoriščali rudna bogastva že Rimljani... nekaj o preteklosti, ki še dokaj močno zaznamuje sedanjost gospodarskega utripa kraja.

**DANES** ... v razvejani gospodarski dejavnosti občine še vedno prevladuje industrija.
Podjetje TAB d.d., Mežica (Tovarna akumulatorskih baterij) je bilo ustanovljeno leta 1965 kot ena izmed temeljnih organizacij združenega dela Rudnika Mežica, kjer ima predelava svinca več kot 350-letno tradicijo. Prvih 15 let je TAB delal z licenco Tudorja s Švedske. Danes TAB proizvaja vse vrste svinčevih baterij v dveh moderno opremljenih tovarnah s 400 zaposlenimi. Je največje podjetje v občini Mežica in med desetimi najuspešnejšimi koroškimi podjetji.
Na dveh lokacijah v Mežici (obrtna cona na desnem bregu reke Meže ob prihodu v Mežico , t.i. »Konjski britof« in industrijska cona Glančnik ) je zgoščena večina ostalih podjetij in samostojnih podjetnikov, katerih dejavnosti so predvsem: predelava kovin, proizvodnja elektro komponent, izdelava vzmeti.

***Verjamemo, da doma pridno računate, pišete, odgovarjate in ustvarjate. Vesele bomo, ko bomo lahko vaše rešene naloge in izdelke skupaj pregledali.***

***Pomembno pa je, da s svojim delom v teh izrednih razmerah, razen novega znanja, pridobivate tudi veliko novih življenjskih spoznanj.***

***Ostanite zdravi,***

***vaše učiteljice Gordana, Metka in Renata ☺***